Geschter Obig bini mit zwei Kollege is Aeroseum, emene Muesum bim CityAirport imne ehemolige Top-Secret Flugzüüghangar. Im Internet isch gstande, dass dFüehrige uf englisch gmacht werdet wenn mer vorher alütet. Am Telefon hends mir denn gseit, das das nüm so segi - nur no schwedisch. Egal gömmer trotzdem mol. I ha zwor no gwüsst, welle Bus, aber nüm wo usegoh… Het denn  aber trotzdem klappet, au wenn üs alli andere Mitfahrende nöd so gern gha hend will mer immer wieder am falsche Ort druckt hend   Womer denn acho sind hemmer gmerkt das mir di einzige sind wo en Kilometer dur de Schnee gloffe sind, alli andere sind mitem Auto döte… Isch au nöd chalt gsi oder so.